stanford-oval/wikipedia huggingface dataset:
Jean Alesi
Speedcar Series (2007–2009)

Alesin ilmoitettiin 26. helmikuuta 2007 siirtyvän kilpailemaan uuteen rata-autosarjaan, joka pohjautui Australiassa ja Yhdysvalloissa suosittuihin stock-car-autoihin. Sarja kantoi nimeä Speedcar Series. Alesi kertoi ajaneensa monilla autoilla urallaan mutta oli aina halunnut kokeilla stock-car-autoja. Kausi alkoi vuoden 2008 alussa.
Speedcar Seriesin ensimmäinen kilpailu ajettiin 25.–27. tammikuuta 2008 Dubaissa. Alesi oli ensimmäisen lähdön kuudes ja keskeytti toisessa lähdössä mekaaniseen vikaan. Lauantaina 16. helmikuuta Alesi voitti Sentulin radalla ajetun kisan, joka avasi virallisesti Speedcar-kauden. Sunnuntain kisassa Alesi sijoittui toiseksi. Kauden toinen virallinen kilpailu ajettiin Malesian F1-kisan yhteydessä, ja Alesi oli ensimmäisen lähdön ykkönen Johnny Herbertin edellä. Viikonlopun toisessa lähdössä Alesi sijoittui kolmanneksi. Sarjan päätösviikonlopun ensimmäisen lähdön Dubaissa Alesi keskeytti moottoririkkoon. Tämä keskeytys pudotti Alesin sarjan kärjestä, ja kauden viimeisessä lähdössä Alesi pyrki nousemaan takaisin pistejohtoon. Alesi oli noussut sijalta 14 yhdeksänneksi mutta keskeytti viimeisen lähdön kolarin seurauksena. Loppupisteissä Alesi oli neljäs viiden pisteen päässä voittajasta, Johnny Herbertistä.
Speedcar-kausi 2009 aloitettiin edellisen vuoden puolella ja ensimmäinen kisa ajettiin 5.–6. marraskuuta 2008 Dubaissa. Ensimmäisessä lähdössä Alesi oli kolarin seurauksena vasta kymmenes ja toinen lähtö peruttiin poikkeuksellisen rankan sateen vuoksi. Kauden toinen kisa ajettiin Bahrainissa ja Alesi ajoi ensimmäisen lähdön voittoon. Toisessa lähdössä Alesi sijoittui kuudenneksi.. Kolmannessa kisassa Qatarissa Alesi ajoi ensimmäisessä lähdössä neljänneksi ja keskeytti toisen ohjaustehostimen hajottua. Kauden neljäs kisa ajettiin Dubaissa. Alesi voitti ensimmäisen lähdön. Hän varmisti tuplavoiton voittamalla myös toisen lähdön vaikka autosta vuosi öljyä ja auto savutti. Kauden Bahrainin päätösviikonlopun ensimmäisen lähdön Alesi keskeytti moottorin hajoamisen vuoksi. Kauden viimeisessä lähdössä Alesi oli kymmenes ja sijoittui sarjassa viidenneksi. Alesin ura sarjassa päättyi, kun talouskriisin myötä koko Speedcar Series kaatui kesällä 2009.
Le Mans Series 2010

Vuodeksi 2010 Alesi palasi Ferrarille ajamaan Le Mans Series -sarjaa GT2-luokkaan toisen ex-F1 kuljettajan, Giancarlo Fisichellan tallikaveriksi.
Ensimmäisessä kisassaan Paul Ricardin radalla Alesi ajoi tallikaveriensa Fisichellan ja Toni Vilanderin kanssa kolmanneksi  ja samalle sijalle kolmikko ajoi myös seuraavassa kisassa Span radalla. Kolmikko osallistui myös kuuluisaan Le Mansin 24 tunnin kisaan ja sijoittui lopulta luokassaan neljänneksi. Algarvessa ajatussa kisassa Alesi sijoittui autokuntansa kanssa toiseksi ja Hungaroringillä neljänneksi.
Indianapolis 500 ja Lotus

Vuonna 2012 Alesi ilmoitti osallistuvansa Indy 500 kilpailuun Lotuksen väreissä. Alesin ja tämän tallikaverin kilpailu päättyi liputtamiseen radalta vain muutaman kierroksen jälkeen, kun Lotus-autojen vauhti oli auttamattomasti liian hidasta verrattuna kilpakumppaneihin. Alesi kuitenkin ilmoitti halustaan ajaa Indy 500 uudelleen vuonna 2013.
Alesi toimii myös Lotuksen lähettiläänä eri tilaisuuksissa.
Yksityiselämä

Alesi on naimisissa japanilaisen näyttelijättären Kumiko Goton kanssa ja heillä on kolme lasta, tytär Helena sekä pojat Giuliano ja John.
Alesi omistaa viinitilan, joka on voittanut lukuisia palkintoja. Alesi on myös ralli-harrastaja ja hän sijoittui mm. Italian kansallisessa rallissa kymmenen nopeimman joukkoon WRC Subarullaan. 
Alesi on Sylvester Stallonen ystävä ja hän vilahtaa Renny Harlinin ohjaamassa Driven elokuvassa, jonka pääroolissa on Stallone.
Tulokset > DTM-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2002 | HWA Team | HOCQR 8 | HOCCR 3 | ZOLQR 9 | ZOLCR 10 | DONQR 1 | DONCR 1 | SACQR 16 | SACCR Kesk. | NORQR 5 | NORCR 4 | LAUQR 14 | LAUCR 8 | NÜRQR 11 | NÜRCR Kesk. | A1RQR 4 | A1RCR 3 | ZANQR 14 | ZANCR 8 | HOCQR Kesk. | HOCCR Kesk. | 24 | 5. |
| 2003 | HWA Team | HOC 4 | ADR 7 | NÜR Kesk. | LAU 5 | NOR 5 | DON 1 | NÜR 6 | A1R Kesk. | ZAN 5 | HOC 1 |  |  |  |  |  |  |  |  |  |  | 42 | 5. |
| 2004 | HWA Team | HOC Kesk. | EST 7 | ADR 3 | LAU 5 | NOR 10 | SHA 4 | NÜR 7 | OSC 10 | ZAN 11 | BRN 8 | HOC 5 |  |  |  |  |  |  |  |  |  | 19 | 7. |
| 2005 | HWA Team | HOC 1 | LAU 7 | SPA 4 | BRN 9 | OSC 13 | NOR Kesk. | NÜR 7 | ZAN Kesk. | LAU 8 | IST 7 | HOC 13 |  |  |  |  |  |  |  |  |  | 22 | 7. |
| 2006 | Persson Motorsport | HOC 6 | LAU 7 | OSC 8 | BRH 6 | NOR Kesk. | NÜR 4 | ZAN Kesk. | CAT 14 | BUG 11 | HOC 8 |  |  |  |  |  |  |  |  |  |  | 15 | 9. |
Tulokset > Speedcar Series -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- |
| 2008 | Speedcar Team | SEN1 1 | SEN2 2 | SEP1 1 | SEP2 3 | BHR1 10 | BHR2 3 | DUB1 Kesk. | DUB2 Kesk. |  |  | 40 | 4. |
| 2008–2009 | HPR | DUB1 10 | DUB2 C | BHR1 1 | BHR2 6 | LOS1 4 | LOS2 Kesk. | DUB1 1 | DUB2 1 | BHR1 Kesk. | BHR2 10 | 38 | 5. |
Aiheesta muualla

Wikimedia Commonsissa on kuvia tai muita tiedostoja aiheesta .
Jean Alesin virallinen kotisivu (Arkistoitu – Internet Archive) (ranskaksi)
Jean ALESI - Vin Côte du Rhône "Clos du de l'Hermitage" un vin d'exception (Arkistoitu – Internet Archive) Alesin viinitarhan sivut (ranskaksi)
Kuvia Alesin uran varrelta
Alesi matkalla uransa ainoaan voittoon F1:ssä.
Alesi Prostin ratissa.
Alesin DTM-auto vuodelta 2006.
Gabriel Hanot

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 6. marraskuuta 1889
Syntymäpaikka: Arras, Ranska
Kuolinaika: 10. elokuuta 1968
Kuolinpaikka: Wangenbourg-Engenthal, Ranska
Pelipaikka: puolustaja
Seurat
| Vuodet | Seura | O | (M) |
| 1906–1910 | US Tourcoing |  |  |
| 1910–1912 | BFC Preussen |  |  |
| 1912–1915 | US Tourcoing |  |  |
| 1916–1919 | AS Française |  |  |
Maajoukkue
| 1908–1919 | Ranska | 12 | (3) |
Valmennusura
1945–1949: Ranska

Gabriel Hanot (6. marraskuuta 1889 Arras – 10. elokuuta 1968 Wangenbourg-Engenthal) oli ranskalainen jalkapalloilija ja jalkapallovalmentaja. Pelipaikaltaan Hanot oli puolustaja.
Jalkapalloura > Pelaajana

Hanot pelasi vuodet 1906–1910 kotimaansa US Tourcoingissa. Hän voitti seuran paidassa Ranskan USFSA-mestaruuden vuonna 1910. Vuodet 1910–1912 hän pelasi Saksassa, BFC Preussenin riveissä. Vuodet 1912–1915 Hanot edusti jälleen US Tourcoingia ja vuodet 1916–1919 AS Françaisea. Hanot päätti uransa vuonna 1919.
Hanot debytoi Ranskan jalkapallomaajoukkueessa maaliskuussa 1908 Sveitsiä vastaan. Hän pelasi 11 maaottelua ennen ensimmäistä maailmansotaa ja vielä yhden sodan jälkeen. Yhteensä hänelle kertyi siis 12 maaottelua, joissa syntyi kolme maalia. Hanot edusti Ranskaa myös vuoden 1908 kesäolympialaisissa.
Jalkapalloura > Valmentajana

Hanot toimi Ranskan jalkapallomaajoukkueen epävirallisena päävalmentajana vuosina 1945–1949. Hän toimi joukkueen päävalmentajana vuoden 1948 kesäolympialaisissa, joissa Ranska selviytyi puolivälieriin.
Uran jälkeen

Uransa jälkeen Hanot toimi L’Équipe -lehden toimittajana. Hän kehitti Ranskan nykyisen pääsarjan, Ligue 1:n vuonna 1932. Hanot ja hänen toimittajakollegansa Jacques Ferran keksivät myös idean silloiselle Euroopan Cupille, joka tunnetaan nykyisin Mestarien liigana.
Hanot kuoli 78-vuotiaana elokuussa 1968.
Giuseppe Galderisi

| Henkilötiedot |
| --- | --- | --- |
Koko nimi: Giuseppe Galderisi
Syntymäaika: 22. maaliskuuta 1963
Syntymäpaikka: Salerno, Italia
Pelipaikka: Hyökkääjä
Pituus: 170 cm
Seura
Seura: Foggia
Tehtävä: Valmentaja
Junioriseurat
: Salernitana
Seurat
| Vuodet | Seura | O (M) |
| 1980-1983   1983-1986   1986-1987   1987-1988   1988-1989   1989   1989-1995   1996   1996-1997   1997 | Juventus   Verona   AC Milan   SS Lazio   Verona   AC Milan   Padova   New England Revolution   Tampa Bay Mutiny   New England Revolution | 23(6)   82(24)   21(3)   33(1)   28(4)   0(0)   197(50)   4(0)   37(12)   7(0) |
Maajoukkue
| 1982-1987   1985-1987 | Italian alle 21-vuotiaat   Italia | 16(2)   10(0) |
Valmennusura
2000-2001   2001-2002   2002-2003   2005   2005-2006   2006-2007   2008-: Gubbio   Cremonese   Giulianova   Viterbese   Sambenedettese   Avellino   Foggia
 Seurajoukkueuran tilastot kattavat vain kansalliset sarjat.
Giuseppe Galderisi (s. 22. maaliskuuta 1963 Salerno) on italialainen entinen jalkapalloilija ja nykyinen jalkapallovalmentaja. Peliurallaan hän pelasi hyökkääjänä.
Peliura

Peliurallaan Galderisi pelasi seitsemässä eri seurassa, mm. Juventuksessa. Pisimpään hän viihtyi Padovan riveissä, sillä hän pelasi siellä peräti 197 ottelua.
Galderisi pelasi Italian maajoukkueissa yhteensä 26 ottelua, joissa hän teki 2 maalia. Alle 21-vuotiaiden maajoukkueessa hän pelasi 16 ottelua tehden 2 maalia ja aikuisten maajoukkueessa 10 ottelua, joissa hän ei tehnyt yhtäkään maalia. Galderisi edusti Italiaa yksissä arvokisoissa, MM-kisoissa 1986.
Valmennusura

Valmentaessaan Galderisi on vaihtanut seuraa suunnilleen yhtä tiuhaan kuin pelatessaankin. Kun hän lopetti peliuransa vuonna 1997, hän päätti pitää muutaman vuoden taukoa, kunnes vuonna 2000 hän palasi jalkapallon pariin valmentajana. Hän on valmentanut seitsemää seuraa, muun muassa US Foggiaa, joka on hänen nykyinen seuransa.
Italian joukkue – Jalkapallon MM-kilpailut 1986
1 Galli |
2 Bergomi |
3 Cabrini |
4 Collovati |
5 Nela |
6 Scirea |
7 Tricella |
8 Vierchowod |
9 Ancelotti |
10 Bagni |
11 Baresi |
12 Tancredi |
13 De Napoli |
14 Di Gennaro |
15 Tardelli |
16 Conti |
17 Vialli |
18 Altobelli |
19 Galderisi |
20 Rossi |
21 Serena |
22 Zenga |
Valmentaja Bearzot
Greta Kraus

Greta Kraus (3. elokuuta 1907 Wien – 30. maaliskuuta 1998 Toronto) oli kanadalainen cembalisti, pianisti ja pedagogi. Hän sai opettajadiplominsa vuonna 1930. Hänen ensisijaisia opettajiaan olivat Hans Weisse (1924–1931) ja Heinrich Schenker (1931–1934). Kraus esiintyi aluksi pianistina ja teki debyyttinsä cembalosolistina 1935. Hän teki yhteistyötä muiden muassa Wienin Bach-seuran, Boyd Neelin orkesterin sekä David ja Igor Oistrahin kanssa. Huilisti Robert Aitkenin kanssa hän perusti vuoteen 1986 saakka toimineen duon, ja vuonna 1958 Kraus perusti Toronto Baroque Ensemblen.
Greta Klärich

Greta Klärich (14. maaliskuuta 1881 – 13. syyskuuta 1968) oli suomalainen kansalaisaktiivi, joka oli tuomassa neuvolatoimintaa Suomeen.
Pankkineitinä työskennellyt Klärich perusti vuonna 1904 Suomen ensimmäisen maitopisara-asemaksi kutsutun lastenneuvolan. Hän oli tutustunut ranskalaisperäiseen maitopisara-aatteeseen vieraillessaan Ruotsin Göteborgissa. Toiminnan ajatuksena oli kerätä äidinmaitoa vapaaehtoisilta luovuttajilta ja jakaa sitä valvotuissa ja hygieenisissä oloissa eniten tarvitseville imeväiskuolleisuuden alentamiseksi. Maitopisara-asemia ylläpitämään perustettiin seuraavana vuonna Klärichin aloitteesta Maitopisarayhdistys. Klärich toimi pitkään yhdistyksen ylitarkastajana sekä sen johtokunnan puheenjohtajana ja hallituksen jäsenenä. Yhdistys alkoi vuonna 1908 kerätä Klärichin ehdotuksesta rahaa myymällä vapun aikaan vappukukkia, mikä oli myös Ruotsista saatu idea. Niitä myydään edelleen, ja ne ovat nykyään Suomen vanhin hyväntekeväisyysmerkki. Maitopisara-asemat muutettiin vuoden 1944 jälkeen kunnallisiksi neuvoloiksi ja itse yhdistys sulautui vuonna 1976 Folkhälsaniin. Klärich kuului myös vuonna 1935 perustetun Ihmisoikeuksien Liiton johtoon.
GimmeYaWallet

GimmeYaWallet Productions Oy on suomalainen tuotantoyhtiö. Yhtiön omistavat tuottaja Riku Rantala ja ohjaaja Tuomas Milonoff. Tuotantoyhtiö on tuottanut menestyneet sarjat Madventures, Docventures ja Sound Tracker. Tämän lisäksi tuotantoyhtiö on tuottanut mainoksia muun muassa Elisalle ja Coca-Cola Finlandille.
GimmeYaWalletin toimitusjohtaja on Elise Pietarila.
Aiheesta muualla

Yhtiön kotisivu
Tietoja yhtiöstä Taloussanomien sivulla (Arkistoitu – Internet Archive)
Gustaf Törnudd

| Gustaf Törnudd |
| --- | --- |

Henkilötiedot
Syntynyt: 18. maaliskuuta 1832 Toholampi, Suomi
Kuollut: 7. helmikuuta 1894 (61 vuotta) Tainionkoski, Suomi
Ammatti:  teollisuusmies
Vanhemmat:  Anders Gustaf Törnudd ja Catharina Albertina Birling
Siviilisääty:  naimisissa
Puoliso:  Fanny Serenius
Lapset:  Alvar Törnudd ja Sigurd Törnudd
Gustaf Konstantin (Constantin) Törnudd (18. maaliskuuta 1832 Toholampi – 7. helmikuuta 1894 Tainionkoski) oli suomalainen teollisuusmies, joka vaikutti rautatie-, konepaja- ja polttoaineen jalostuksen aloilla.
Törnuddin vanhemmat olivat kappalainen Anders Gustaf Törnudd, Anders Törnuddin poika, ja Catharina Albertina Birling. Valmistuttuaan ylioppilaaksi 1852 Törnudd harjoitteli useissa eri konepajoissa Suomessa ja Venäjällä sekä vuodesta 1853 Englannissa, jossa hän suoritti 1857 menestyksekkäästi teknillisen opiston kurssin. Kun Helsinki-Hämeenlinna-rataa ryhdyttiin valmistamaan, hän sai tehtäväksi valvoa Englannissa tapahtuneen rautatiesiltojen, kiskojen ja vetureiden valmistuksen. Suomeen 1860 palattuaan Törnudd valvoi rautatien korjauspajan rakentamisen. Radan valmistuttua hän toimi 1863-1865 Venäjällä ratainsinöörinä ja konepajan rakennuttajana ja johti 1866-1881 Viipurissa suurta konepajaa. Hän oli porvarissäädyssä Viipurin edustaja valtiopäivillä 1877–1878. Törnudd kuului vuodesta 1880 rautatiekomiteaan. Hän työskenteli 1882-1887 Bakussa Nobel-veljesten nafta- ja petrolilaitosten hallinnollisena johtajana, mutta palasi sitten Suomeen heikentyneen terveytensä takia. Tainionkoskella asuessaan hän suunnitteli kosken vesivoiman käyttöä teollisuuden tarpeisiin.
Törnuddin puoliso vuodesta 1862 oli Fanny Serenius (k. 1875). Kirjallisuuden tutkija, pankinjohtaja Alvar Törnudd ja liikemies, lähetystövirkailija, kirjailija Sigurd Törnudd olivat heidän lapsiaan.
Aiheesta muualla

Kotivuori, Yrjö: Gustaf Konstantin Törnudd. Ylioppilasmatrikkeli 1640–1852. Helsingin yliopiston verkkojulkaisu 2005. Viitattu 10.3.2013.
Gustaf Törnudd: I oljans och vindarnas land, kirjeitä Bakusta 1882-1886[vanhentunut linkki]. (Julkaistiin 1956) Viitattu 10.3.2013.
Gombe (osavaltio)

| Gombe (osavaltio) |
| --- | --- |
 Sijainti
 Koordinaatit: 10°15′0″N, 11°10′0″E 
Valtio:  Nigeria
Hallinto:  
 – hallinnollinen keskus:  Gombe
Pinta-ala:  18 768 km²
Väkiluku (2006):  2 354 000
Gombe on yksi Nigerian 36 osavaltiosta. Se sijaitsee maan itäosassa. Sen pinta-ala on 18 768 neliökilometriä. Vuonna 2006  Gombessa oli 2 354 000 asukasta.  Suuri osa väestöstä kuuluu hausoihin.
Gomben pääkaupunki on Gombe, jossa on noin neljännesmiljoona asukasta.
Granö-keskus

Granö-keskus on Tartossa sijaitseva Turun yliopiston ja Tarton yliopiston yhteistyökeskus. Keskus on nimetty tunnetun suomalaisen maantieteilijän ja Turun yliopiston entisen rehtorin J. G. Granön mukaan.
Granö-keskus pitää säännöllisesti Suomen Viron-instituutin ja Tarton yliopiston kanssa yhteistyössä Granö-luentoja. Luennoilla kuullaan eri tieteenalojen ja kulttuurin edustajia ajankohtaisesta oman alansa aiheesta. Granö-keskuksen tarkoituksena on edistää suomalais-virolaisen tieteen ja kulttuurin vaihtoa ja yhteistyötä.
Granö-keskus toimii Alvar Aallon 1932 suunnittelemassa talossa Villa Tammekannissa, jossa ennen neuvostomiehitystä asui professori August Tammekann perheineen. Rakennuksen omistaa Turun Yliopistosäätiö.
Keskus on myös listattu kansainväliselle The Iconic Houses -sivustolle, jolle on listattu arkkitehtuurisesti merkittäviä taloja. Listalla on esimerkiksi Frank Lloyd Wrightin suunnittelema Fallingwater, Schindler House sekä Unescon listallakin oleva Mies van der Rohen suunnittelema Villa Tugendhat.
Aiheesta muualla

Granö-keskuksen kotisivu
Villa Tammekann (Alvar Aalto -talo)
Gustaf Toppelius

Gustaf Toppeliuksen ja hänen vaimonsa hautakivi Oulun hautausmaalla
Gustaf Toppelius (4. kesäkuuta 1786 Oulu – 2. joulukuuta 1864 Oulu) oli suomalainen lääkäri.
Toppelius syntyi 1700-luvun lopulla Oulussa. Hänen isänsä on kuuluisa kirkkomaalari Mikael Toppelius. Gustaf Toppelius kävi Oulun triviaalikoulua vuodet 1801–1804 ja kirjoitti ylioppilaaksi Uppsalassa 7. syyskuuta 1804. Hän jäi kirjoille Uppsalan yliopistoon, josta valmistui lääketieteen lisensiaatiksi vuonna 1812. Toppelius palasi Ouluun kaupungin lääkäriksi vuonna 1815. Hän sai professorin arvonimen 1816.
Gustaf Toppelius rakennutti isältään perimälleen tontille nykyisen Toppeliuksen talon Oulun Torikadulla joitain vuosia Oulun palon jälkeen. Myöhemmin Toppelius kirjoitti kaupunkia kohdanneesta onnettomuudesta kalevalamittaisen runoelman Oulun kaupunnin palosta. Runokirjan rahat Toppelius sijoitti Oulun kaupungin säästöpankin perustamiseen. Pankki perustettiin ja se aloitti toimintansa Toppeliuksen talossa vuonna 1845.
Aiheesta muualla

Oulun kaupunnin palosta Digi.fi:ssä
Golub-Dobrzyńin piirikunta

Golub-Dobrzyńin piirikunta (puol. powiat golubsko-dobrzyński) on Puolan piirikunta Kujavia-Pommerin voivodikunnassa. Sen väkiluku oli vuoden 2019 lopussa 45 018. Piirikunta jakautuu hallintokeskus Golub-Dobrzyńin kaupunkikuntaan ja viiteen maalaiskuntaan (Ciechocin, Golub-Dobrzyń, Kowalewo Pomorskie (sisältää Kowalewo Pomorskien kaupungin), Radomin sekä Zbójno).
Golub-Dobrzyńin piirikunnalla on yhteistä rajaa Wąbrzeźnon, Brodnican, Rypinin, Lipnon ja Toruńin piirikuntien kanssa. Sen pinta-alasta 19,9 prosenttia oli metsän peitossa vuonna 2018. Piirikunnan suurimmat järvet ovat Mlewickie, Wielickie ja Wojnowskie.
Golub-Dobrzyńin piirikunnan työttömyysaste oli vuoden 2018 lopussa 9,9 prosenttia. Luku on huomattavan korkea koko Puolan työttömyysasteeseen verrattuna.
Piirikunnan väestöpyramidi 2014.
Vuoden 2019 lopussa Golub-Dobrzyńin piirikunnassa oli 45 018 asukasta, joista 50,5 prosenttia naispuolisia ja 49,5 prosenttia miespuolisia. Puolan väestönlaskennassa 2011 väkiluvun laskettiin olevan 45 347 ja sen ennakoidaan vuoteen 2050 mennessä pienenevän 42 292 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 19,2 prosenttia, työikäisten 61,7 prosenttia ja eläkeikäisten 19,1 prosenttia väestön keski-iän ollessa 40,2 vuotta. Elävänä syntyi vuonna 2019 yhteensä 505 lasta.
Joseph Hooton Taylor, Jr.

| Joseph Hooton Taylor, Jr>  |
| --- | --- |
 Joseph Taylor vaimonsa Mariettan kanssa vuonna 2008.
Henkilötiedot
Syntynyt: 29. maaliskuuta 1941 (ikä 83) Philadelphia, Yhdysvallat
Kansalaisuus:   Yhdysvaltalainen
Koulutus ja ura
Tutkinnot:  Harvardin yliopisto
Instituutti:  Harvardin yliopisto Massachusettsin yliopisto
Tutkimusalue:  Astrofysiikka
Tunnetut työt:  Kaksoispulsareiden löytäminen
Palkinnot:   Nobelin fysiikanpalkinto (1993) Karl Schwarzschild -mitali
Joseph Hooton Taylor, Jr. (s. 29. maaliskuuta 1941) on yhdysvaltalainen astrofyysikko. Taylor ja Russell Hulse saivat Nobelin fysiikanpalkinnon vuonna 1993 kaksoispulsareiden löytämisestä. Hänestä käytetään englannin kielessä puhekielessä nimeä Joe Taylor. Etu- ja sukunimen ensimmäisistä kirjaimista tulee lyhenne JT, mitä käytetään radioamatööritoiminnassa.
Taylor syntyi Philadelphiassa. Hänen vanhemmillaan oli useiden sukupolvien mittainen yhteys kveekareihin. Hän kävi kveekareiden kouluja ja oli aluksi kiinnostunut matematiikasta ja radioista, myöhemmin radioastronomiasta. Hän jatkoi opintojaan Harvardissa tähtitieteen, fysiikan ja sovelletun matematiikan parissa.
Hän opetti Massachusettsin yliopistossa Amherstissä 1969–1981 ja sen jälkeen Princetonissa. Palkittu pulsaritutkimus on tehty Amherstin vuosina yhdessä Robert Hulsen kanssa joka oli siellä jatko-opiskelijana. Taylor ja Hulse löysivät Puerto Ricon radioteleskoopilla pulsarin, jonka sykkimisessä oli säännöllinen jakso. Siitä tehdyillä mittauksilla he kykenivät ensimmäistä kertaa kokeellisesti vahvistamaan Einsteinin teorioita gravitaatioaalloista.
Amatööriradio

Joe Taylor harrastaa radioamatööritoimintaa kutsumerkillä K1JT. Hän on kehittänyt erityisesti heikkojen radioamatöörisignaalien työskentelyyn tarkoitetut WSJT-X, WSJT, MAP65 ja WSPR-ohjelmistot sekä niihin liittyvät digitaaliset lähetelajit FSK441, MSK441, JT65, JT9, QRA64 ja FT8 (FT8 yhdessä Steven Franken, K9AN kanssa).
| Joseph Taylorin kehittämät amatööriradio dataliikennemuodot> lyhenne | Joseph Taylorin kehittämät amatööriradio dataliikennemuodot> nimi | Joseph Taylorin kehittämät amatööriradio dataliikennemuodot> tarkoitus | Joseph Taylorin kehittämät amatööriradio dataliikennemuodot> vuosi | Joseph Taylorin kehittämät amatööriradio dataliikennemuodot> tietokoneohjelma | Joseph Taylorin kehittämät amatööriradio dataliikennemuodot> dataliikennemuoto | Joseph Taylorin kehittämät amatööriradio dataliikennemuodot>  | Joseph Taylorin kehittämät amatööriradio dataliikennemuodot>  | Joseph Taylorin kehittämät amatööriradio dataliikennemuodot>  |
| --- | --- | --- | --- | --- | --- | --- | --- | --- |
| FSK441  | frequency shift keying   441 baudia | amatööriradion dataliikennemuoto meteoriheijatuksille |  | WSJT |  |  |  |  |
| FT8 |  | amatööriradion dataliikennemuoto |  | WSJT-X |  |  |  |  |
| MSK441 | meteor shift keying   441 baudia | amatööriradion dataliikennemuoto meteoriheijatuksille |  |  |  |  |  |  |
| JT9 |  | amatööriradion dataliikennemuoto |  | WSJT-X |  |  |  |  |
| JT65 |  | kuunheijastusaaltojen dataliikennemuoto  |  | WSJT-X |  |  |  |  |
| MAP65 |  | amatööriradion dataliikenneohjelma |  |  |  |  |  |  |
| WSJT |  | amatööriradion dataliikenneohjelma |  |  | FSK441, ISCAT, JT4, JT6M, JT65, MSK144  |  |  |  |
| WSJT-X |  | amatööriradion dataliikenneohjelma |  |  | FST4, FST4W, FT4, FT8, JT4, JT9, JT65, QRA64, ISCAT, MSK144, WSPR  |  |  |  |
| WSPR |  | amatööriradion dataliikennemuoto |  | WSJT-X |  |  |  |  |
| QRA64 |  | kuunheijastusaaltojen dataliikennemuoto   |  | WSJT-X |  |  |  |  |
Graceland (albumi)

| Graceland Paul Simon |
| --- | --- | --- |

Studioalbumin tiedot
 Äänitetty : lokakuu 1985 – kesäkuu 1986
 Julkaistu: 25. elokuuta 1986
 Tuottaja(t): Paul Simon
 Tyylilaji: worldbeat, pop, rock, folk
 Kesto: 43.18
 Levy-yhtiö: Warner Bros.
Paul Simonin muut julkaisut
| Hearts and Bones 1983 | Graceland 1986 | Negotiations and Love Songs 1988 |
Graceland on Paul Simonin albumi, joka äänitettiin lokakuun 1985 ja kesäkuun 1986 välillä ja julkaistiin 25. elokuuta 1986. Eklektinen albumi yhdistelee Simonin omaa musiikkityyliä eteläafrikkalaiseen mbaqanga-musiikkiin. Albumin kokonaispituus on 63 minuuttia.
Graceland oli suuri menestys, mutta koska Etelä-Afrikka oli kulttuuriboikotissa maan harjoittaman apartheid-politiikan vuoksi, albumi herätti myös arvostelua. Graceland sai vuonna 1987 Grammy-palkinnon vuoden albumina. Rolling Stone valitsi albumin 1980-luvun viidenneksi parhaaksi rocklevyksi. Vuonna 2006 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Kappaleet

The Boy in the Bubble – 3.59
Graceland – 4.51
I Know What I Want – 3.13
Gumboots – 2.44
Diamonds on the Soles of Her Shoes – 5.49
You Can Call Me Al – 4.40
Under African Skies – 3.37
Homeless – 3.48
Crazy Love, Vol. II – 4.19
That Was Your Mother – 2.52
All Around the World, or the Myth of Fingerprints – 3.17
Homeless (Demo) – 2.30
Diamonds on the Soles of Her Shoes (Alternate Unreleased Version) – 4.41
All Around the World, or the Myth of Fingerprints (Early Version) – 3.17
You Can Call Me Al (Demo) – 2.04
Crazy Love (Demo) – 2.04
The Story of  ”Graceland” as Told by Paul Simon – 9.37
Arvostelut

Allmusic:
Drowned in Sound: 10/10
The Independent:
Pitchfork Media: 9.2/10
PopMatters: 10/10
Robert Christgau: A
Rolling Stone: